Kin saka kaya bayan anyi wanka: Mai aiki ta shake 'yar shekaru 2 har lahira ▷ Legit.ng
Kin saka kaya bayan anyi wanka: Mai aiki ta shake 'yar shekaru 2 har lahira
5 days ago 2505 views by Naziru Dalha Taura
Mummunan lamarin mai matukar tashin hankali ya auku ne a ranar Asabar, 11 ga watan Janairu 2020 a titin Ihechiowa dake kusa da titin MCC a Owerri, babban birnin jihar Imo.
Mai aiki 'yar shekaru 16 a duniya ta hallaka 'yar masu gida mai shekaru biyu a duniya har lahira.
An gano cewa, mai aikin ta shake 'yar masu gidan ne har ta sheka lahira bayan da ta umarceta ta saka kaya taki. Mai aikin tayi wa yarinyar wanka ne amma yarinta ta hana karamar yarinyar saka kaya ta zauna tsirara.
Somack Aju Mbaise ne ya wallafa wannan labarin mai cike da alhini a kafar sada zumuntar zamani ta Facebook, al'amarin da ya jawo tofin Allah kyauta ga wannan mai aiki.
DUBA WANNAN: Wata sabuwa: Shehu Sani ya kara fada wa 'tsaka mai wuya' a hannun hukumar EFCC
Kamar yadda Somack ya wallafa, "wannan wanne irin bakar mugunta ce? Mai aiki 'yar shekaru 16 a duniya ce ta shake 'yar masu gida mai shekaru biyu. A take kuwa yarinyar tace ga garinku. Hakan ta faru ne bayan da mai aikin tayi mata wanka amma taki saka kaya.
"Wannan lamarin ya faru ne a titin Ihechiowa dake kusa da titin MCC a Owerri jihar Imo. Kunga dalilin da yasa ba zan iya daukar mai aiki yarinya ba, zai fi a dauka babba. Kina yin abinda ya saba shari'a in mika ki ga hukuma. Ina fatan kariya daga dukkan sharri." cewar Somack
Hausa NewsAbun Bakin Ciki
Mahaukaci ya banka ma makwabcinsa wuta a jahar Legas - Yansanda